**Előterjesztés**

**Tevel Község Önkormányzata Képviselő-testületének 2016. február 15-ei ülésére**

**Tárgy**: Javaslat a polgármester szabadság ütemtervének elfogadására

**Előadó:** Budainé Szomolai Csilla aljegyző

**Előterjesztést készítette**: Budainé Szomolai Csilla aljegyző

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény(továbbiakban: Kttv.) VII/A. fejezetét, ami „A polgármester, alpolgármester foglalkoztatási jogviszonyára vonatkozó különös rendelkezéseket” szabályozza, az Országgyűlés a 2014. évi LXXXV törvénnyel alkotta meg. A módosítás 2014. december 12. napján lépett hatályba.

A Kttv. 225/C. §(1)(4) bekezdés a főállású polgármester szabadságának ütemezéséről az alábbiak szerint rendelkezik:„*A főállású polgármester évi huszonöt munkanap alapszabadságra és tizennégy munkanap pótszabadságra jogosult. A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.*

*Minden év január31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani. A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.”*

A Polgármester Asszony a 2015. évi szabadságát teljes egészében igénybe vette, ki nem adott szabadsága a nyilvántartás szerint nincs.

Kérem a Képviselő-testületet, hogy a Polgármester Asszony 2016. évi szabadság ütemezését az alábbi határozati javaslat szerint szíveskedjen elfogadni!

Tevel, 2016. február 5.

 **Budainé Szomolai Csilla s.k.**

**aljegyző**

Határozati javaslat:

…./2016. (…) Kt. határozat

**Javaslat a főállású polgármester 2015. évi szabadság ütemezésének jóváhagyásáról**

Tevel Község Önkormányzat Képviselő-testülete:

Héri Lászlóné főállású polgármester 2016. évi, összesen 39 nap szabadságát jelen jegyzőkönyv melléklete szerinti szabadság ütemterv alapján jóváhagyja.

**Felelős: Budainé Szomolai Csilla aljegyző**

**Határidő: azonnal**